***Проект!***

**ДОГОВОР**

Днес, ……….. 2020г., в гр. Симеоновград, между:

**ОБЩИНА СИМЕОНОВГРАД**, с адрес: гр. .......................... Инд.№ по ЗДДС: BG ........................., представлявана от .............................. - кмет на общината, и ........................... – Директор на диркеция ФСД, от една страна, наричана за краткост в договора „**ВЪЗЛОЖИТЕЛ**”

и

…………………………………………, със седалище и адрес на управление: ……………………………………………………………..., ЕИК……………………………., представлявано от …………………………..………………………., в качеството му на ………………….., наричан на кратко **ИЗПЪЛНИТЕЛ,** от друга страна

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 от Закона за обществените поръчки („**ЗОП**“) и Решение № ......... /.......... г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Изпълнение на строително-монтажни работи по подмяна на водопроводна мрежа по улици в гр. Симеоновград“ по две обособени позиции**, се сключи този договор („**Договора**/**Договорът**“) за възлагане на обществена поръчка с предмет: **„Изпълнение на строително-монтажни работи по подмяна на водопроводна мрежа по улици в гр. Симеоновград“ по две обособени позиции:** по обособена позиция № ....... „....................................” при следните условия:

**І. ПРЕДМЕТ НА ДОГОВОРА**

**Чл. 1.** **(1)** Възложителят възлага, а Изпълнителят се задължава да извърши: **„Изпълнение на строително-монтажни работи по подмяна на водопроводна мрежа по улици в гр. Симеоновград“ по две обособени позиции за Обособена позиция № ……..**, включващ обекти съгласно техническата спецификация към процедурата за обществена поръчка, техническото и ценово предложение на ИЗПЪЛНИТЕЛЯ и при условията и в съответствие с офертата на **ИЗПЪЛНИТЕЛЯ.**

**(2) ИЗПЪЛНИТЕЛЯТ** следва да изпълни строително-монтажни работи /СМР/ по реализиране на строителството в съответствие с Техническата спецификация на Възложителя, предложението за изпълнение на поръчката на **ИЗПЪЛНИТЕЛЯ**, включващо всички видове дейности, които ще се изпълняват и инвестиционния проект и приложената към него.

**ІI. СРОК НА ДОГОВОРА**

Чл. 2. (1) Настоящият договор влиза в сила след подписването му от двете страни.

(2) Срокът за изпълнение на СМР е съгласно офертата на ИЗПЪЛНИТЕЛЯ, а именно ……………..календарни дни, и започва да тече от датата на подписване на Протокол за откриване на строителна площадка и определяне на строителна линия и ниво на строежа и приключва с подписване на Констативен акт за установяване на годността за приемане на строежа - Приложение №15 към чл.7, ал.3, т.15 от Наредба №3/31.07.2003 година, без забележки. Откриване на строителна площадка и определяне на строителна линия и ниво, ще се извърши след получаване от ИЗПЪЛНИТЕЛЯ на Уведомително писмо изпратено от ВЪЗЛОЖИТЕЛЯ.

**(3)** При спиране на строителството по нареждане на общински или държавен орган, както и по обективни причини, за които ИЗПЪЛНИТЕЛЯТ няма вина, срокът по ал. 1 се удължава съответно с периода на спирането след подписване на Акт образец 10 за установяване състоянието на строежа при спиране на строителството, съгласно Наредба №3 от 31 юли 2003г. за съставяне на актове и протоколи по време на строителството.

(4) При наличието на непредвидени обстоятелства и обективна невъзможност за изпълнение на възложена с настоящия договор работа, извън посочени в Наредба № 3 от 31.07.2003г. за съставяне на актове и протоколи по време на строителството, както и при неблагоприятни метеорологични условия, срокът за изпълнението на договора спира да тече от датата на подписването на акта, установяващ наличието им, до отпадане на същите.

**(5)** След отстраняване на причините, довели до спиране на строителството, се съставя и подписва акт за установяване състоянието на строежа и строителните и монтажни работи при продължаване на строителството за всички спрени строежи по общия ред и предвидените в чл.7, ал.3, т.10 от Наредба №3 от 31.07.2003год. за съставяне на актове и протоколи по време на строителството други случаи) и строителството се възобновява.

**ІІІ. ЦЕНА, НАЧИН НА ПЛАЩАНЕ. ГАРАНЦИЯ ЗА ЗПЪЛНЕНИЕ**

**Чл. 3. (1)** Общата стойност за изпълнение на договора е ……….… (………) лева **без ДДС** или …………..… (……………) лева **с ДДС**, определена съгласно ценовото предложение на **ИЗПЪЛНИТЕЛЯ** и приложената остойностена количествена сметка, в това число:

**1.** Цената за изпълнение на СМР е в размер на **……… лв. *(……..)* без ДДС,** съответно **……….. лв. *(………)* с ДДС**, съгласно Ценовото предложение на **ИЗПЪЛНИТЕЛЯ;**

**2.** Цена на непредвидените разходи в размер на **……….. лв. *(………)* без ДДС**, съответно **…………… лв. *(……)* с ДДС**, съгласно Ценовото предложение на **ИЗПЪЛНИТЕЛЯ.**

**(2)** Елементи на ценообразуване за видовете СМР са както следва:

Средна часова ставка – ................. лв./час

Допълнителни разходи за труд – .................%

Допълнителни разходи за механизация – .................%

Доставно-складови разходи – .................%

Печалба – .................%

**(2)** Стойностите, посочени в Количествено-стойностната сметка, са окончателни и не се променят, освен в случаите предвидени в Закона за обществени поръчки.

**(3)** Извършването на вътрешни компенсирани промени във видовете и количествата на строителните и монтажните работи от количествено-стойностната сметка, предложени от ИЗПЪЛНИТЕЛЯ се съгласува с ВЪЗЛОЖИТЕЛЯ преди да започне изпълнението им. Единичните цени се вземат от предложението на ИЗПЪЛНИТЕЛЯ – Ценово предложение от офертата на ИЗПЪЛНИТЕЛЯ, а количествата им се доказват с количествена сметка с подписан протокол от изпълнител, консултант, упражняващ строителен надзор, проектант, придружен със заменителна таблица. Протоколът се представя на ВЪЗЛОЖИТЕЛЯ за одобрение.

**(4)** За новите строително-монтажни работи, за които няма посочени единични цени в количествено-стойностните сметки, ИЗПЪЛНИТЕЛЯТ представя нови единични цени по видове строително монтажни работи, с анализ за всяка от тях, формирани на база показателите за ценообразуване по чл. 3, ал. 2 от настоящия договор, които подлежат на утвърждаване от ВЪЗЛОЖИТЕЛЯ.

**(5)** Плащанията по договора ще се извършат по следния начин:

***1. АВАНСОВО ПЛАЩАНЕ* –** ВЪЗЛОЖИТЕЛЯТ изплаща на ИЗПЪЛНИТЕЛЯ авансово плащане в размер на 30 % от общата цена на договора, платими в срок от 30 (тридесет) календарни дни, след подписан протокол образец 2/2а за откриване на строителна площадка и представяне на оригинална фактура за дължимата сума.

***2. МЕЖДИННИ ПЛАЩАНИЯ*** до достигане на 60 % /шестдесет процента/ от общата цена по договора се извършват в срок от 30 /тридесет/ дни след подписване на констативен протокол за действително извършените СМР, съгласно Наредба №3/31.07.2003г., и издадена от **ИЗПЪЛНИТЕЛЯ** фактура, след пропорционално приспадане на получения аванс.

***3. ОКОНЧАТЕЛНО ПЛАЩАНЕ*** се извършва в срок до 30 /тридесет/ дни след подписване на Констативен акт за установяване годността за приемане на строежа — приложение № 15 към Наредба № 3 от 31.07.2003 г. и издаване на фактура от ИЗПЪЛНИТЕЛЯ.

Размерът на окончателното плащане се изчислява, като от общо одобрените от ВЪЗЛОЖИТЕЛЯ суми по договора се приспаднат извършените плащания.

**(6)** ВЪЗЛОЖИТЕЛЯТ заплаща на ИЗПЪЛНИТЕЛЯ реално извършени дейности предмет на настоящия договор, до размера на сумата по договора, въз основа на заверени протоколи за извършени и подлежащи на заплащане видове дейности и по предложените от ИЗПЪЛНИТЕЛЯ в количествено-стойностната сметка единични цени за видовете дейности.

(7) Всички държавни и местни такси, които трябва да бъдат заплатени при изпълнение на дейностите по договора, както и таксите за въвеждането на обекта в експлоатация са за сметка на ВЪЗЛОЖИТЕЛЯ.

**(8)** Сроковете за плащане се спират, когато **ИЗПЪЛНИТЕЛЯТ** бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи. **ИЗПЪЛНИТЕЛЯТ** трябва да даде разяснения, да направи изменения или представи допълнителна информация, след като бъде уведомен за това. Периодът за плащане продължава да тече от датата, на която **ВЪЗЛОЖИТЕЛЯТ** получи правилно формулирана фактура или поисканите разяснения, корекции или допълнителна информация.

**(9)** Плащанията ще бъдат извършвани по следната банковата сметка с титуляр **ИЗПЪЛНИТЕЛЯ**:

IВАN:

ВIС:

БАНКА:

**(10)** Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

**(11)** Разплащанията по ал. 10. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

**(12)** Към искането по ал. 11. изпълнителят предоставя становище, от което да е видно дали оспорва плащанията или част от тях като недължими.

**(13)** Възложителят има право да откаже плащане по ал. 11, когато искането за плащане е оспорено, до момента на отстраняване на причината за отказа.

**(14)** Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**(15)** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата;

б) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

в) при замяна или включване на подизпълнител изпълнителят представя на възложителя всички документи, които доказват изпълнението на условията по б „а“ и б. „б“.

**(16)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(17)** Всички фактури за извършване на плащания се изготвят на български език,в съответствие със Закона за счетоводството и подзаконовите нормативни актове. В описателната част на всяка фактура следва да бъде изписан номера на договора.

**(18)** Към датата на отриване на процедурата не е осигурено финансиране на дейностите, предмет на поръчката. В тази връзка и в съответствие с [чл. 114 от ЗОП](apis://Base=NARH&DocCode=41765&ToPar=Art114&Type=201) изпълнението на настоящата обществена поръчка ще се счита за възложено под отлагателното условие при осигуряване на целево финансиране. В случай, че не бъде осигурено такова финансиране, сключеният между Възложителя и Изпълнителя договор може да не се изпълнява. В този случай всяка от страните може да прекрати договора едностранно без предизвестие след изтичане на три месеца от неговото сключване, като страните не си дължат обезщетение за вреди или пропуснати ползи една на друга.

**Чл. 4 (1)** При подписване на договора **ИЗПЪЛНИТЕЛЯТ** представя гаранция за изпълнение на задълженията си по него в размер на **2 % (два процента)** от стойността по чл. 3, ал. 1 на договора без ДДС, която се освобождава до 30 дни след приключване на всички възложени с настоящия договор работи и подписване на Констативен акт за установяване на годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3/31.07.2003 година.

**(2)** Гаранцията за изпълнение покрива всяко неточно изпълнение на договора, в резултат на недобросъвестно поведение от страна на **ИЗПЪЛНИТЕЛЯ**, както и поправяне на некачествено изпълнени работи, които не са отстранени своевременно от **ИЗПЪЛНИТЕЛЯ.**

**(3)** В случай на удължаване срока за изпълнение на договора, **ИЗПЪЛНИТЕЛЯТ** се задължава съответно да удължи срока на валидност на гаранцията.

**(4) ВЪЗЛОЖИТЕЛЯТ** не дължи лихва върху сумата по Гаранцията за изпълнение на договора за срока, за който средствата са престояли законно при него.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.5. (1) ИЗПЪЛНИТЕЛЯТ** е длъжен, във всички етапи на изпълнението на договора, да спазва императивните разпоредби на ЗУТ, регламентиращи задълженията на строителя, като носи изцяло риска и отговорността за всички опасности по изпълнение на работите или доставените материали и оборудване, вложени в строителството, по време на целия срок на договора.

**(2)** **ИЗПЪЛНИТЕЛЯТ** се задължава да изработи дейностите съгласно инвестиционния проект качествено и в договорения срок, при съобразяване с одобрения проект и спазване на техническото задание и действащата нормативна уредба, в това число изискванията по охрана на труда, санитарните и противопожарни норми.

**(3)** **ИЗПЪЛНИТЕЛЯТ** се задължава да държи на обекта един комплект от техническите чертежи и да ги предоставя, при поискване от представител на **ВЪЗЛОЖИТЕЛЯ** или строителния надзорилипроектантът, упражняващ авторски надзор, за нанасяне и заверка на поправки по време на изпълнението на обекта.

**(4) ИЗПЪЛНИТЕЛЯТ** е длъжен своевременно да уведомява **ВЪЗЛОЖИТЕЛЯ** за всички обстоятелства, които създават реални предпоставки за забавяне или спиране изпълнението на строително-монтажните работи и/или други дейности по реализация на обекта.

**(5)** При изпълнение на възложените работи **ИЗПЪЛНИТЕЛЯТ** се задължава да спазва изискванията на всички приложими технически нормативни актове и стандарти, както и правилата по техническа безопасност, хигиена, противопожарна безопасност, както и да взима необходимите мерки за опазване на околната среда при извършване на възложените му с настоящия договор дейности. **ИЗПЪЛНИТЕЛЯТ** също така се задължава да не допуска замърсяване на прилежащите площи и околна среда, да осигури опазване на дървета, тротоари, площадки и други съществуващи елементи на инфраструктурата.

**(6)** За срока на Договора, **ИЗПЪЛНИТЕЛЯТ** се задължава да поддържа валидна застраховка за покриване на пълната му професионална отговорност като строител, съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството.

**(7) ИЗПЪЛНИТЕЛЯТ** следва да се запознае със съществуващите съоръжения и проводи на техническата инфраструктура в района на извършване на работите, доколкото са отразени в публично достъпни архиви и/или регистри и/или информационни масиви или са посочени в предадени му от Възложителя документи. **ИЗПЪЛНИТЕЛЯТ** ще отговаря за щети по съоръжения и проводи на техническата инфраструктура, нанесени от него или от лица, ангажирани от него и работещи на площадката, освен когато не е имал възможност да научи за тях при полагане на разумна грижа за това. Всякакви дейности по отстраняване на щети и възстановяване трябва да се извършват в технологично най-краткия срок.

**(8)** **ИЗПЪЛНИТЕЛЯТ** ще съгласува с компетентните органи и участници в строителния процес работите си по преместване и последващо възстановяване, ако е необходимо, на съоръжения и проводи на техническата инфраструктура и/или затваряне и ограничаване на пътища и улици, по начин, който да предизвика най-малки смущения за населението.

**(9)** **ИЗПЪЛНИТЕЛЯТ** изпълнява задълженията си самостоятелно или с подизпълнител. При ползване на подизпълнител, **ИЗПЪЛНИТЕЛЯТ** е длъжен да спазва разпоредбите на чл. 66 от Закона за обществени поръчки. **ИЗПЪЛНИТЕЛЯТ** се задължава да сключи договор за подизпълнение, ако е обявил в офертата си ползването на подизпълнители.

**(10) ИЗПЪЛНИТЕЛЯТ** е длъжен да проведе обучение на място, на лицата, които следва да бъдат обучени за работа и експлоатация с доставените и монтирани машини и оборудване (когато е предвидено в инвестиционния проект и гаранционните условия на оборудването).

**(11) ИЗПЪЛНИТЕЛЯТ** се задължава да спазва изискванията за защита на личните данни, съобразно разпоредбите на приложимото европейско и национално законодателство;

**Чл.6. ИЗПЪЛНИТЕЛЯТ** е длъжен да спазва законовите изисквания, свързани със строителството, включително изискванията на Законодателството на Европейската общност.

**Чл. 7. ИЗПЪЛНИТЕЛЯТ има право:**

**(1)** Да иска от **ВЪЗЛОЖИТЕЛЯ** необходимото съдействие за изпълнение на възложената му работа.

**(2)** Да иска **от ВЪЗЛОЖИТЕЛЯ** приемане на изпълнената работа.

**(3)** Да получи уговореното по-горе възнаграждение за изпълнената и приета работа.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8. ВЪЗЛОЖИТЕЛЯТ** се задължава:

**(1)** да предостави на **ИЗПЪЛНИТЕЛЯ** строителната площадка за времето, предвидено за изпълнение на обекта - предмет на настоящия договор, и за реализиране целите по договора;

**(2)** да осигури свободен достъп на **ИЗПЪЛНИТЕЛЯ** до обекта

**(3)** да съдейства за изпълнението на договорените работи, като своевременно решава всички технически проблеми, възникнали в процеса на работа, които са от неговата компетенция, както и да проведе своевременно всички административни процедури, предшестващи и обезпечаващи строителството по настоящия договор;

**(4)** да приеме в срок изпълнените работи;

**(5)** да заплати в договорените срокове и при условията на договора дължимите суми на **ИЗПЪЛНИТЕЛЯ**;

**(6)** да уведомява **ИЗПЪЛНИТЕЛЯ** писмено, чрез Уведомително писмо, при установяване на появили се в гаранционния срок дефекти;

**(7)** преди започване на строителните работи по проекта, да сключи договор за упражняване на строителен надзор на обекта/ите;

**(8)** преди извършване на плащане към **ИЗПЪЛНИТЕЛЯ**, да извърши пълна документална проверка и проверка на място, за удостоверяване на извършеното на заявените за плащане дейности, на база сключения договор на **ВЪЗЛОЖИТЕЛЯ** с **ИЗПЪЛНИТЕЛЯ** и/или други приложими документи. Проверката се осъществява от представители на **ВЪЗЛОЖИТЕЛЯ**. Всяка документална проверка и проверка на място задължително се документират и доказателството за извършената проверка се съхранява от **ВЪЗЛОЖИТЕЛЯ**;

**(9) ВЪЗЛОЖИТЕЛЯТ** се задължава да спазва изискванията за защита на личните данни, съобразно разпоредбите на приложимото европейско и национално законодателство;

**(10) ВЪЗЛОЖИТЕЛЯТ** се задължава да участва в процеса по съставяне на актовете по време на изпълнение, приключване и отчитане на строителството.

**Чл. 9. ВЪЗЛОЖИТЕЛЯТ** има право:

**(1)** да оказва текущ контрол по изпълнението на работата. Контролът ще се осъществява от определени от **ВЪЗЛОЖИТЕЛЯ** длъжностни лица, които ще подписват от негово име протоколите за извършените констатации.

**(2)** да иска от **ИЗПЪЛНИТЕЛЯ** да изпълни и предаде възложената работа в срок и без отклонения от поръчката.

**(3)** във всеки момент от изпълнението на договора да поиска информация за хода на изпълнението и да изисква некачествено изпълнените работи да бъдат отстранени или поправени своевременно, съгласно изискванията на одобрените проекти и нормативните документи, като допълнителните разходи в тези случаи са за сметка на **ИЗПЪЛНИТЕЛЯ**.

**(4)** да удържа от дължимите плащания начислените и предявени неустойки и/или санкции за неизпълнение.

**(5)** да откаже да приеме извършените работи при установяване на отклонения от качеството на извършените работи и/или на вложените основни и спомагателни материали, както и в случай, че изпълнените работи не са придружени от необходимите документи, сертификати и строителни книжа, или че са изпълнени в отклонение от договора.

**(6)** при възникнали дефекти в извършените СМР в периода на гаранционния срок на същите, да изиска дефектите да бъдат отстранени от **ИЗПЪЛНИТЕЛЯ** без допълнително заплащане.

**(7)** да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители или при включване на подизпълнител по време на изпълнение на договора (в приложимите случаи).

**VІ. ПРИЕМАНЕ НА ИЗПЪЛНЕНИЕТО. ГАРАНЦИОННИ СРОКОВЕ. ЗАПОВЕДНА КНИГА НА СТРОЕЖА.**

**Чл.10. (1)** Всички обстоятелства, свързани с изпълнението на този договор, като предаване и приемане на строителната площадка, изпълнените строително-монтажните работи, както и такива подлежащи на закриване, съставяне на междинни и окончателни актове и протоколи за приемане и предаване на строително-монтажните работи и други, се документират и оформят от представителите на страните по договора, съгласно Наредба № 3 от 31.07.2003 год. за съставяне на актове и протоколи по време на строителството и приложимата нормативна уредба.

**(2)** Актовете и протоколите се съставят във форма и вид, предписан от нормативните документи, и имат доказателствена сила при установяване на обстоятелствата, свързани със започването, спирането, изпълнението и приемането на работите по предмета на настоящия договор.

**(3) ИЗПЪЛНИТЕЛЯТ** гарантира качеството на извършените строителни, монтажни и инсталационни работи и поема задължението да отстранява появилите се дефекти и недостатъци по време на гаранционния срок.

**(4)** Страните уговарят гаранционни срокове за видовете строително-монтажни работи в размер съгласно минималните изисквания на Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи.

**(5)** Гаранционният срок започва да тече от датата на въвеждане на обекта в експлоатация.

**(6) ИЗПЪЛНИТЕЛЯТ** се задължава да поправи всяка некачествено изпълнена работа, за която има надлежно съставен протокол за констатация, съгласно действащото законодателство, или констатирано договорно нарушение.

**(7)** Проявените дефекти и недостатъци се констатират с протокол, подписан от представители на страните и Строителния надзор, в който се посочват и сроковете за отстраняването им.

**(8)** Всички предписания и заповеди, свързани с изпълнението на СМР, издадени от оправомощените за това лица и специализираните контролни органи съгласно Закона за устройство на територията, се вписват в заповедната книга на Строежа, която се съхранява на строежа от **ИЗПЪЛНИТЕЛЯ**. Лицата, издали предписанията, респ. заповедите, задължително ги подписват и датират.

**(9)** Предписанията и заповедите, вписани в заповедната книга, са задължителни за **ИЗПЪЛНИТЕЛЯ**.

**VІІ. ФОРСМАЖОРНИ ОБСТОЯТЕЛСТВА**

**Чл. 11.** Форсмажорно събитие (непреодолима сила) по смисъла на този договор е всяко непредвидимо или непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно и което съществено затруднява изпълнението по начин и в степен, че реализирането на задължението, въпреки „непреодолимата сила“ противоречи на справедливостта и добросъвестността.

**Чл. 12.** Не представлява „непреодолима сила” събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства.

**Чл. 13. (1)** Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава съобразно с периода, през който изпълнението е било спряно от форсмажорното събитие, чрез подписването на Акт, обр. 10 за спиране на строителството. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**(2)** Страната, която е засегната от форсмажорно събитие, следва в максимално кратък срок след установяване на събитието, да уведоми другата страна и да й представи доказателства за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

**(3)** Ако форсмажорно събитие е възпрепятствало **ИЗПЪЛНИТЕЛЯ** да осъществи дейностите по настоящия договор, сроковете по договора спират да текат и на ИЗПЪЛНИТЕЛЯ не може да се търси отговорност за неизпълнение или забава.

**(4)** Страните не носят отговорност една спрямо друга по отношение на вреди, претърпени като последица от форсмажорно събитие.

**(5)** През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

**(6)** Страните възобновяват (с Акт, обр. 11 за възобновяване на строителството) изпълнението на задълженията си по настоящия договор веднага, щом е възможно след отпадане на форсмажорното събитие.

**VІІІ. НЕИЗПЪЛНЕНИЕ. ОТГОВОРНОСТ**

**Чл. 14. (1)**. При неспазване на срока за изпълнение на договора по вина на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 0,05 % от стойността на неизпълнената част по договора.

**(2)** Предвидените в договора неустойки не лишават изправната страна от правото да търси обезщетение за вреди - претърпени загуби и пропуснати ползи, доколкото те са пряка и непосредствена последица от лошото изпълнение и са могли да бъдат предвидени при пораждане на задължението. Но ако неизправната страна е била недобросъвестна[[1]](#footnote-1), тя отговаря за всички преки и непосредствени вреди.

**(3)** Неустойки по този договор се дължат независимо от прекратяването или развалянето му.

**ІХ. ПРЕКРАТЯВАНЕ НА ДОГОВОРА**

**Чл. 15.** **(1)** Действието на този договор се прекратява:

1 с изпълнение на всички задължения по договора;

2.по взаимно съгласие между страните, изразено писмено;

3.при настъпване на обективна невъзможност за изпълнение на възложената работа.

4. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

5. когато са настъпили съществени промени във финансирането на обществената поръчка, предмет на договора, извън правомощията на **ВЪЗЛОЖИТЕЛЯ**, които той не е могъл да предизвика, да предвиди и/или предотврати, с писмено уведомление, веднага след настъпване на обстоятелствата;

6. По реда на чл. 118, ал. 1 от ЗОП;

**(2) ВЪЗЛОЖИТЕЛЯТ** има право да развали договора, без да дължи каквато и да е неустойка и без да отправя покана за доброволно изпълнение по смисъла на чл. 87 от ЗЗД.

**(3) ВЪЗЛОЖИТЕЛЯТ** има право да развали договора, без да дължи каквато и да е неустойка, когато **ИЗПЪЛНИТЕЛЯТ** бъде обявен в неплатежоспособност или когато бъде открита процедура за обявяване в несъстоятелност или ликвидация.

**(4)** Към момента на разваляне на договора **ИЗПЪЛНИТЕЛЯТ** се задължава да преустанови по-нататъшната работа, с изключение на тази, която е свързана с обезопасяването на строителната площадка, и да предаде по надлежния ред всички строително-монтажни работи, изпълнени от него към датата на разваляне, както и съпътстващата строителна документация;

**Х. ДОПЪЛНИТЕЛНИ РАЗПОРЕДБИ**

**Чл.16. (1)** За неуредените в този договор въпроси, се прилагат нормите на действащото законодателство.

**(2)** Страните се съгласяват при възникване на спорове във връзка с изпълнението на поетите задължения или неуредени в договора въпроси, да решават същите чрез преговори, в дух на взаимно разбирателство. При непостигане на споразумение, всяка от страните може да отнесе спора за разрешаване пред компетентния съд, с оглед естеството му и съгласно действащото законодателство, регламентиращо тези отношения.

Страните посочват адреси за кореспонденция, както следва:

**За ВЪЗЛОЖИТЕЛЯ: ………………………**

**За ИЗПЪЛНИТЕЛЯ: ………………………**

**(3)** При настъпване на промяна в посочените адреси за кореспонденция, страните са длъжни да се уведомяват своевременно. В противен случай всички документи и известия, надлежно адресирани до посочения адрес за кореспонденция, ще се считат редовно връчени.

**(4)** При преобразуване без прекратяване, промяна на наименованието, правно организационната форма, седалището, адреса на управление, предмета на дейност или целта, срока на съществуване, органите на управление и представителство, вида и състава на колективния орган на управление на **ИЗПЪЛНИТЕЛЯ**, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за промяната в 7-дневен срок от вписването й в съответния регистър.

**(5)** Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.

**(6)** Нищожността на някоя клауза от Договора не води до нищожност на друга клауза или на Договора като цяло.

Настоящият договор се състави и подписа в три еднообразни екземпляра –два за Възложителя и един за Изпълнителя.

**ВЪЗЛОЖИТЕЛЯ: ИЗПЪЛНИТЕЛЯ:**

1. По смисъла на този договор „недобросъвестност“ означава умисъл или груба небрежност. [↑](#footnote-ref-1)